CELEX: 62013CN0599
Language: el
Date: 2013-11-22 00:00:00
Title: Υπόθεση C-599/13: Αίτηση προδικαστικής αποφάσεως, την οποία υπέβαλε το Raad van State (Κάτω Χώρες) στις 22 Νοεμβρίου 2013 — Vereniging Somalische Vereniging Amsterdam en Omgeving (Somvao) κατά Staatssecretaris van Veiligheid en Justitie

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/12
            
         Αίτηση προδικαστικής αποφάσεως, την οποία υπέβαλε το Raad van State (Κάτω Χώρες) στις 22 Νοεμβρίου 2013 — Vereniging Somalische Vereniging Amsterdam en Omgeving (Somvao) κατά Staatssecretaris van Veiligheid en Justitie
   (Υπόθεση C-599/13)
   2014/C 24/22
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αναιρεσείουσα: Vereniging Somalische Vereniging Amsterdam en Omgeving (Somvao)
   
      Αναιρεσίβλητος: Staatssecretaris van Veiligheid en Justitie
   
      Προδικαστικά ερωτήματα
   
   
               1)
            
            
               Παρέχει το άρθρο 4 του κανονισμού (ΕΚ, Ευρατόμ) 2988/95 (1) του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων, ή το άρθρο 53β, παράγραφος 2, εισαγωγική φράση και στοιχείο γ', του κανονισμού (ΕΚ, Ευρατόμ) 1605/2002 (2) του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, όπως τροποποιήθηκε με τον κανονισμό (ΕΚ, Ευρατόμ) 1995/2006 (3) του Συμβουλίου, της 13ης Δεκεμβρίου 2006, νομική βάση για τη μείωση και την ανάκτηση επιδοτήσεως προερχόμενης από το Ευρωπαϊκό Ταμείο για τους Πρόσφυγες, την οποία οι εθνικές αρχές έχουν ήδη καθορίσει υπέρ του λήπτη της επιδοτήσεως;
            
         
               2)
            
            
               Αποτελεί το άρθρο 25, παράγραφος 2, της αποφάσεως 2004/904/ΕΚ (4) του Συμβουλίου, της 2ας Δεκεμβρίου 2004, για τη σύσταση του Ευρωπαϊκού Ταμείου για τους Πρόσφυγες για την περίοδο 2005-2010, νομική βάση για τη μείωση και την ανάκτηση επιδοτήσεως προερχόμενης από το Ευρωπαϊκό Ταμείο για τους Πρόσφυγες, την οποία οι εθνικές αρχές έχουν ήδη καθορίσει υπέρ του λήπτη της επιδοτήσεως, χωρίς να είναι αναγκαίο να παρέχεται προς τούτο εξουσία κατά το εθνικό δίκαιο;
            
         
      (1)  ΕΕ L 312, σ. 1.
   
      (2)  ΕΕ L 248, σ. 1.
   
      (3)  ΕΕ L 390, σ. 1.
   
      (4)  ΕΕ L 381, σ. 52.